હૂડાના રોહતક સ્થિત નિવાસસ્થાન પર સીબીઆઈના દરોડામાં ડઝનથી વધુ અધિકારીઓ જોડાયા હતા. કેટલાંય સ્થળોએ સીબીઆઈએ એકસાથે દરોડાની કાર્યવાહી હાથ ધરી હતી. આજે સવારે જ્યારે હૂડાના રોહતક સ્થિત નિવાસસ્થાન પર દરોડા પાડવામાં આવ્યા ત્યારે તેઓ પોતાના નિવાસસ્થાને હાજર હતા કે કેમ તે અંગે હજુ સુધી કોઈ માહિતી પ્રાપ્ત થઈ નથી. આ ઉપરાંત દરોડાની કાર્યવાહીમાં હૂડાના નિવાસસ્થાન સહિત અન્ય સ્થળોએ દરોડા દરમિયાન કોઈ વાંધાજનક દસ્તાવેજો કે સામગ્રી મળી આવી હોવાના હજુ અહેવાલો પ્રાપ્ત થયા નથી.